**Tisztelt Ügyfelünk!**

A Zöld Híd B.I.G.G. Nkft. legfontosabb célja, hogy ne kerüljön veszélybe a lakossági vegyes és szelektív hulladék begyűjtése és ezzel elkerüljük a közegészségügyi és környezetvédelmi veszélyhelyzet kialakulását. Ennek érdekében kénytelenek voltunk meghozni azt a döntést, hogy a lomtalanításokat ideiglenes jelleggel, átmeneti időre szüneteltetjük ellátási területünkön.

**Lomtalanítás településenként minden évben egy alkalommal történik, a vegyes hulladékok begyűjtése viszont évente 52 alkalommal, rendszeresen zajlik.**

Hulladékbegyűjtő szolgáltatásunkat hétről-hétre 114 településen, több, mint 400 gyűjtési körzetben bonyolítjuk, 43 db gyűjtőautó segítségével. A járművek leromlott műszaki állapotban vannak, amortizálódtak, átlag életkoruk 11 év. A nyári (április 1.-től november 30.-ig terjedő) időszakban 14-16 üzemórát dolgoznak naponta 2 műszakban. Egy ekkora terhelés nagymértékben gyorsítja az elhasználódás folyamatát. A járművek nagy része éppen csak alkalmas a napi rendszerességű igénybevételre.

2017-ben a szűkös anyagi lehetőségek ellenére is 8 gépjármű felújítását el tudtuk végezni. Jelenleg másik nyolc autónk részleges felújításra vár. Ezek a gépjárművek ebben az időszakban csökkentett kapacitással tudnak gyűjteni. A korlátozottan használható járművek végleges meghibásodása esetén a teljes ellátási területen veszélybe kerülne a vegyes hulladékgyűjtés, hiszen nem állna rendelkezésünkre elegendő szállító jármű.

A lomtalanítási alkalmak ideiglenes elhalasztásával adódik lehetőségünk a járművek javítására, a gyűjtési nap csúszása esetén, ami műszaki problémák miatt egyre gyakoribb, pedig a szombati napon történő pótlólagos hulladék begyűjtésre. Kizárólag így tudjuk a vegyes hulladékgyűjtést stabilan fenntartani!

Jelenleg egy **Európai Uniós pályázat jóvoltából** 2018 végéig 9 darab új begyűjtő jármű állhat munkába. A járművek legyártásának folyamata 6-8 hónap, amit nem tudunk felgyorsítani.

Azon dolgozunk, hogy a kényszerűen bevezetett korlátozó intézkedések átmeneti jellegűek legyenek.

Az okozott kellemetlenségekért elnézést kérünk! Kérjük és köszönjük megértésüket!

**Zöld Híd B.I.G.G. Nkft.**